בס"ד

**מערך שיעור פרק יג**

**הצעה כללית**: להכין 4 כבשים חמודות. וכל פעם שדוד "משלם" כבשה לתלות עוד כבשה על הלוח עם השם שלה (למשל בפרק שלנו דוד משלם 2 כבשים: תמר ואמנון). זה יכול להיות חוט מקשר ומארגן ממש טוב ברצף הסיפורים הבאים.

הפרק מתחלק לשני חלקים אשר ילמדו בשני שיעורים שונים.

**חלק א'- אמנון ותמר /פס' א-כב**

יש לשים לב שהסיפור עלול להיות רגיש לתלמידים רבים בכיתה. (לפי הסטטיסטיקות 1 מתוך 3 נשים ו-1 מתוך 6 גברים עוברים הטרדה מינית, 1 מתוך 5 נשים עוברות אונס).

חשוב להדגיש לאורך כל הסבטקסט מסרים שתמיד אנחנו מנסים להטמיע בהקשר כמו: הקורבן לא אשם, תמיד חשוב לספר על זה למישהו ועוד.

* פתיחה: נחלק לתלמידים פתקים קטנים בצורת לב. נשמיע את השיר "אהבה ממבט ראשון".

נבקש תוך כדי ההשמעה לכתוב בצד אחד של הלב מה זאת אהבה ממבט ראשון.

שהשיר יסתיים נבקש לכתוב בצד השני מה זאת תאוה

בכיתות שמתאים (אצלי זה תמיד שייך...) מומלץ להעביר את הדיון גם לפסים אישיים על החבר'ה איתם הן מסתובבת ועל הבני זוג שלהן. יש שם אהבה? תאוה? מה סוג הקשר?

* נחצה את הלוח לשניים כאשר בראש נכתוב בחצי אחד "אהבה" בחצי שני "תאוה".

נאסוף תשובות מהתלמידים.

* נקרא את הפסוק הראשון בפרק. הדמויות שמופיעות במצג הן הדמויות המשמעותיות. לא סתם מוזכר פה שתמר היא אחות אבשלום...

נסדר על הלוח בתרשים את הדמויות כך שהתלמידים יבינו את הקשרים המשפחתיים.

* נקרא את יחידת הפס' ב-ז. נסביר את מהלך העניינים. נקרא את ח- טז כדי לראות איך התנהלו העניינים בפועל.

חשוב לתת דגש לשלוש הטענות שטוענת תמר בפני אמנון כדי שלא יאנוס אותה ולמאמצים שלה כדי שהדבר הזה לא יקרה.

אחרי שנדבר על האונס הנורא בתוך המשפחה שקורה כאן נשים לב לעובדה לא קלה להבנה בימינו:

מה הדבר הקשה ביותר מבחינת תמר? האונס? או שיש פה משהו אחר שמתואר כקשה יותר?

חשוב להסביר לבנות שאישה בזמן ההוא (ועד לא מזמן...) היתה או ברשות אביה א וברשות בעלה. אם משהו אנס אותה ולא רוצה אותה יותר היא לא שייכת לשום מקום. לכן גם חוק התורה מגן עליה ומכריח את האנס לקחת אחריות מעתה ועד עולם על האישה.

* נחזור לדמויות שהופיעו במיצג (ונמצאות לנו על הלוח) מי עוד לא הופיע? אבשלום. הוא יופיע פה בשלב התגובה. וממי עוד אנחנו מצפים לתגובה? מדוד.

נשמע מהבנות מה יהיו לדעתם התגובות שלהם לארוע. נכתוב על הלוח.

נקרא את הפסוקים האחרונים ביחידה ונדבר על האבל של תמר ועל תגובת אמנון ודוד. נעמוד על הפערים בין הצפיה שלנו לבין התגובה וננסה לתרץ אותם.

חשוב מאוד שהמורה יגיד בברור שהתגובה של אמנון המבקש ממנה להחריש כדי לא לבייש את המשפחה היא בעייתית מאוד. הדבר הראשון שאנחנו צריכים לעשות שאנחנו שומעים על דבר כזה זה לחבק ולתת את כל הגב. הקורבן לא אשם!

* אולי נכון בשלב הזה להראות קטע מהסרט של "מיס עולם האמיצה" (סרט שעשתה לינור אברג'יל). אולי סוטה מידי מהנושא.

**חלק ב'- פס' כג- לט**

* נפתח בסרטון הבא מיוטיוב: "מבט - הופחת עונשו של יונתן היילו מרצח להריגה | כאן 11 לשעבר רשות השידור**"**

<https://www.youtube.com/watch?v=tqDnRmOJDQo>

מדובר בסיפורו של יונתן היילו (שהשתחרר לפני כחודש) שישב בכלא לאחר שרצח את הבחור שאנס אותו מספר פעמים.

* נבקש מהתלמידים לקרוא את הפסוקים בקבוצות ולכתוב את דעת השופט לו אבשלום לא היה בורח ואכן היה נערך לו משפט.

יש לכתוב פסק דין מנומק.

* בשלב השני כל שתי קבוצות ינסו להכריע בינהן בפסק הדין.
* כל קבוצה תקבל שמינית בריסטול קלף ותכתוב את פסק הדין שהגיעו אליו במשותף עם הקבוצה השניה. נתלה את פסקי הדין בכיתה שנוכל להשתמש בהם בהמשך.

חשוב לשמור את פסקי הדין ולהשתמש בהם בהמשך בפרק יד'. אז כדאי לתת לתלמידים להשוות בין פסק הדין שלהם לזה של דוד.